Kamu bisa jelasin ke aku soal Celtic F.C. dalam bahasa jawa?

Celtic Football Club (dipunlafalaken "seltik",  wonten ing IPA) inggih punika sawijining klub bal-balan asal Sekotlan, ingkang tetandhingan wonten ing Liga Utama Sekotlan, kompetisi tingkat paling inggil wonten ing Sekotlan. Klub punika gadhah markas wonten ing sisih pucuk wétan kutha Glasgow.

Klub punika gadhah jejuluk resmi the Bhoys, utawi ingkang boten resmi the Hoops. Èwadènè nama jangkepipun klub punika inggih The Celtic Football Club, piyambakipun asring kanthi keliru dipunsebut minangka "Glasgow Celtic" (utawi "Celtic Glasgow"), mliginipun déning para komentator Inggris punapa déné asing.

Stadion kandhang Celtic inggih punika wonten ing Celtic Park, ingkang sapunika minangka stadion klub paling ageng angka 2 wonten ing Britania Raya. Rikala 2005/06, Celtic Park narik rata-rata 58.150 penonton , ingkang damel Celtic mapan ing posisi angka 2 sasampunipun Manchester United saking rata-rata jumlah penonton saking klub bal-balan Britania pundi kemawon.

Sesarengan kaliyan sainganipun, Rangers F.C., kekalih klub punika dipunsebut minangka Old Firm inggih punika salah satunggaling persaingan ingkang paling kondhang lan keras ing ulah raga. Klub punika kanthi tradisiional dipunidentifikasikaken kaliyan komunitas Katolik Glasgow.

Rikala taun 1967, Celtic dados tim Britania ingkang kapisanan ingkang saged dados juara Piala Éropah. Sadèrèngipun kamenangan ingkang gadhah sajarah punika, boten satunggal klub Éropah Utara ingkang naté menangaken turnamen punika, ingkang limrahipun dipunmenangaken déning klub-klub Italia, Portugal, lan Spanyol. Celtic menangaken saben kompetisi ingkang dipundhereki nalika mangsa punika: Liga Sekotlan, Piala Scottish FA, Piala Liga Sekotlan, Piala Éropah, lan Piala Glasgow.